Document ID: 31998R0825

KOMISSION ASETUS (EY) N:o 825/98,
annettu 20 päivänä huhtikuuta 1998,
tiettyjä maataloustuotteita koskevista erityistoimenpiteistä Kanariansaarten hyväksi annetun asetuksen (ETY) N:o 1601/92 soveltamista koskevista yksityiskohtaisista säännöistä annetun komission asetuksen (EY) N:o 2790/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna asetuksella (EY) N:o 2348/96 (2), ja erityisesti sen 8 artiklan kolmannen kohdan,
sekä katsoo, että
komission asetuksessa (EY) N:o 2790/94 (3), sellaisena kuin se on viimeksi muutettuna asetuksella (EY) N:o 2883/94 (4), ja erityisesti sen 5 artiklan 3 kohdassa ja 11 artiklassa säädetään, että Kanariansaarten erityisen hankintajärjestelmän mukaan hyväksytyistä raaka-aineista saatuja jalostettuja tuotteita voi viedä tai lähettää edelleen perinteisen viennin ja lähetysten rajoissa,
asetuksen (EY) N:o 2790/94 liitteessä II vahvistetaan niiden jalostettujen tuotteiden vuosittaiset enimmäismäärät, joita saa viedä tai lähettää edelleen; kalasäilykkeet ovat perinteisesti edelleen vietäviä tai lähetettäviä tuotteita, mutta ne eivät tähän mennessä ole sisältyneet luetteloon kyseisiä tuotteita koskevan tiedonannon puutteellisuuden vuoksi; sen vuoksi olisi muutettava kyseisessä liitteessä II oleva luettelo, ja
tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Lisätään seuraavat tuotteet asetuksen (EY) N:o 2790/94 liitteeseen II, joka koskee perinteiseen vientiin ja lähettämiseen kuuluvien jalostettujen tuotteiden vuosittaisia enimmäismääriä:
TAULUKON PAIKKA
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä huhtikuuta 1998.

Labels: 17
5
3
6
18